OpenLLM-France/wikimedia huggingface dataset:
# Acrònim recursiu

Un acrònim recursiu és un acrònim en què la primera lletra fa referència al mateix acrònim.
Un exemple famós d'això és l'acrònim GNU, que significa GNU's Not Unix (GNU no és Unix):
* G: GNU's
* N: Not
* U: Unix
Com es pot apreciar, la G és la lletra que provoca la recurrència perquè fa referència al mateix acrònim. Aquest tipus d'acrònims neixen com una petita broma entre informàtics i durant molt de temps van ser indici que algun furoner (en el bon sentit de la paraula) estava involucrat en el projecte.
Un altre exemple és el nom d'una implementació de l'API de Windows en Unix, el projecte WINE: Wine Is Not an Emulator.
Altres exemples:
* Lame que significa Lame, An MP3 Encoder#
* emacs té diferents significats, entre ells Emacs Makes A Computer Slow#
* PNG originalment significava PNG's Not GIF
En alguns casos s'ha donat el fet de canviar un acrònim regular per un de recursiu. Per exemple:
* RPM: RedHat Package Manager → RPM Package Manager
* PHP: Personal Home Page → PHP Hypertext Preprocessor
Fins i tot hi ha acrònims recursius dobles, com el de HURD:
* HIRD: HURD of Interfaces Representing Depth
* HURD: HIRD of Unix-Replacing Daemons
El cas més singular és el d'UIRA que significa UIRA isn't (a) recursive acronym (UIRA no és un acrònim recursiu).

## Vegeu també

* Recursivitat
* Retroacrònim

## Enllaços externs

* GNU
* WINE
* RPM
* PHP
* HURD
# Lampung

Lampung és una província d'Indonèsia, situada a la punta del sud de l'illa de Sumatra. Fa frontera amb les províncies de Bengkulu i Sumatra Meridional. La població original és la tribu Lampung, que parlen una llengua pròpia que té el seu propi alfabet.
La província té una població de 6.654.354 habitants (2000) dins d'una àrea de 35.376 km². Una part important de la població actual de Lampung descendeix d'immigrants de Java, Madura i Bali. Aquests immigrants van venir a la recerca de més terra disponible a les illes i formaven part d'un programa de migració del govern, per al qual Lampung era una de les primeres destinacions.
Lampung és comunament conegut per la seva inestabilitat geogràfica en termes de terratrèmols i volcans. El darrer va ser el 10 de maig de 2005, mesurament 6,4 en l'escala de Richter. Però la situació més greu es produïa el 1883 amb l'explosió històrica del volcà Krakatoa, amb conseqüències desastroses.
Lampung es divideix en 8 regències:
* Lampung Occidental
* Lampung del Sud
* Lampung Central
* Lampung Oriental
* Lampung del Nord
* Way Kanan
* Tanggamus
* Tulang Bawang
i 2 ciutats: Bandar Lampung i Metro
# Cyphocharax festivus

Cyphocharax festivus és una espècie de peix de la família dels curimàtids i de l'ordre dels caraciformes.

## Morfologia

* Els mascles poden assolir 6,3 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conques dels rius Amazones, Orinoco i Essequibo.

## Referències

* ↑ Fowler H. W. 1906. Further knowledge of some heterognathus fishes. Part I. Proc. Acad. Nat. Sci. Phila. v. 58. 293-351.
* ↑ Vari, R. P. 1992: Systematics of the neotropical characiform genus Curimatella Eigenmann and Eigenmann (Pisces, Ostariophysi), with summary comments on the Curimatidae. Smithsonian Contributions to Zoology Núm. 533: i-iii + 1-48.
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Vari, R. P. 1983: Phylogenetic relationships of the families Curimatidae, Prochilodontidae, Anostomidae, and Chilodontidae (Pisces: Characiformes). Smithsonian Contributions to Zoology Núm. 378: i-iii + 1-60.
* Vari, R. P. 1988: The Curimatidae, a lowland neotropical fish family (Pisces: Characiformes); distribution, endemism, and phylogenetic biogeography. Proceedings of a workshop on Neotropical distribution patterns. 343-377.
* Vari, R. P. 1989: A phylogenetic study of the neotropical characiform family Curimatidae (Pisces: Ostariophysi). Smithsonian Contributions to Zoology No. 471: i-iv + 1-71.
* Venere, P.C. i P.M. Galetti, 1989. Chromosome evolution and phylogenetic relationships of some neotropical Characiformes of the family Curimatidae. Brasil. J. Genet. 12:17-25.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Nader El-Sayed

Nader El-Sayed (governació d'Al-Daqahliyah, 13 de desembre de 1972) fou un futbolista egipci de la dècada de 1990.
Fou internacional amb la selecció d'Egipte.
Pel que fa a clubs, destacà a Club Brugge i Akratitos.

## Referències

* ↑ Nader El Sayed Fitxa i estadístiques a la FIFA
* ↑ «Foreign Players in Greece since 1959/60». RSSSF. [Consulta: 9 abril 2009].
* ↑ Nader El-Sayed a National-Football-Teams.com (anglès)
# Marmosa de l'Argentina

La marmosa de l'Argentina (Thylamys sponsorius) és una espècie d'opòssum de la família dels didèlfids. Viu als vessants orientals dels Andes al nord de l'Argentina i el sud de Bolívia.

## Referències

* ↑ Diaz M.; Barquez, R. Thylamys sponsorius. UICN 2008. Llista Vermella d'espècies amenaçades de la UICN, edició 2008, consultada el 20 març 2009.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Abdeljalil Hadda

Abdeljalil Hadda (àrab: عبدالجليل حدّا, ʿAbd al-Jalīl Ḥaddā) (Meknès, Marroc, 23 de març de 1972) és un futbolista marroquí retirat que jugava com a davanter.
Començà i es retirà al club de la seva ciutat, el CODM. També jugà, entre altres clubs, a l'Al-Ittihad Jeddah, Club Africain, l'Sporting de Gijón o el Yokohama F. Marinos.
Fou 36 cops internacional amb el Marroc i marcà un total de 15 gols. Participà en el Mundial de 1998 disputat a França. També participà en les Copes d'Àfrica de Nacions de 1998 i 2000.

## Referències

* ↑ Abdeljalil Hada Fitxa i estadístiques a la FIFA

## Enllaços externs

* Perfil a national-football-teams
* Perfil a BDFutbol
# Crims silenciosos

Crims silenciosos (Les Crimes silencieux en francès) és una pel·lícula policial francesa de televisió dirigida per Frédéric Berthe i emesa, per primera vegada, a Bèlgica, el 20 d'abril de 2017 a La Une, després a Suïssa, el 12 de maig de 2017 a RTS Un i, a França, el 23 de setembre de 2017 a France 3. Ha estat doblada i subtitulada al català.

## Sinopsi

Quan la Tess Borski, capità de policia, i la seva família tornen al nord de França on ella va passar la seva infància, creia que les entranyes de la Terra s'havien tancat i havien deixat enrere la tragèdia minera que va commoure la regió el 1906. Poc després, Borski i François Dubois, cap de la brigada d'investigació, s'enfronten a una sèrie de crims que fan reviure un passat dolorós.

## Repartiment

* Richard Berry: comissari François Dubois
* Odile Vuillemin: Capità Tess Borski
* Féodor Atkine: Hugues Borski, el pare de la Tess
* Alexis Loret: Luc, el marit de la Tess
* Olivier Chantreau: Denis Lagarde
* Clara Ghesquière: Noémie, la filla de Tess i Luc
* Valérie Kaprisky: Myriam Lévin

## Rodatge

El rodatge va tenir lloc del 15 de novembre al 13 de desembre de 2016, a la regió de Lilla, sobretot a Templeuve-en-Pévèle i a Englos.

## Referències

* ↑ Laurence Gallois. «Odile Vuillemin et Richard Berry, héros d’un téléfilm de France 3», 15-11-2016. [Consulta: 23 avril 2017]..
* 1 2 «Crims silenciosos». Goita què fan, ara!. [Consulta: 12 febrer 2024].
* ↑ «Odile Vuillemin au casting des "Cris silencieux", un nouveau téléfilm de France 3», 15-11-2016. [Consulta: 23 avril 2017]..
* ↑ LZDP. «"Les cris silencieux" avec Odile Vuillemin et Richard Berry, en tournage pour France 3.», 18-11-2016. [Consulta: 23 avril 2017]..
* ↑ Pierre Demeulenaere. «Richard Berry et Odile Vuillemin en tournage dans le village», 7 décembre 2016. [Consulta: 23 avril 2017]..
# Mont Sagrat

Mons Sacer va ser el nom donat a un turó a uns 5 km de Roma més enllà de l'Annio a la dreta de la via Nomentana. És esmentat durant les dues revoltes polítiques del plebeus de Roma: el 494 aC, quan es van instaurar els tribuns de la plebs, i en memòria de l'acord i la lex sacrata que va seguir, es va erigir un temple en aquest lloc, i el turó va agafar el nom de Sacer Mons; i la segona quan es van establir els decemvirs quan els plebeus retirats a l'Aventí, es van traslladar al Sacer Mons.

## Referències

* ↑ Asconi Orationum Ciceronis Quinque Enarratio, IV. Pro Cornelio
* ↑ Dionisi d'Halicarnàs, Antichità romane, VI. 45
* ↑ Valeri Màxim, Factorum et dictorum memorabilium libri IX, VIII. 8.9.1
* ↑ Ciceró, Brutus, 54
* ↑ Titus Livi, Ab Urbe Condita, Lib II. 32; Lib III. 52
# Mülheim del Ruhr

Mülheim del Ruhr (en alemany Mülheim an der Ruhr) és una ciutat de Rin del Nord - Westfàlia (Alemanya), situada entre les ciutats d'Essen i Duisburg, a les ribes del Ruhr. Té 168.925 habitants (2007) i una àrea de 91,26 km².

## Demografia

| Any | Població |
| 1400 | 1.200 |
| 1600 | 2.000 |
| 1800 | 11.000 |
| 1845 | 10.096 |
| 1871 | 14.267 |
| 1890 | 27.903 |
| 1895 | 31.429 |
| 1900 | 38.292 |
| 1905 | 93.599 |
| 1910 | 112.580 |
| 1919 | 127.027 |
| 1925 | 127.400 |
| Any | Població |
| 1933 | 133.279 |
| 1939 | 137.540 |
| 1950 | 149.589 |
| 1961 | 185.708 |
| 1970 | 192.200 |
| 1975 | 190.100 |
| 1980 | 182.100 |
| 1985 | 172.600 |
| 1989 | 175.454 |
| 1997 | 175.800 |
| 2003 | 170.745 |
| 2007 | 168.925 |

## Fills il·lustres

* August Bungert, (1845-1915) compositor musical.
* Katharina Fleischer-Edel, (1875-1928) soprano.
* Johann Hermann Kufferath (1797-1864), músic compositor.

## Enllaços externs

* Mülheim del Ruhr - Lloc web oficial
# BSIM

BSIM (Berkeley Short-channel IGFET Model) fa referència a una família de models de transistors MOSFET per al disseny de circuits integrats. També fa referència al grup BSIM situat al Departament d'Enginyeria Elèctrica i Ciències de la Computació (EECS) de la Universitat de Califòrnia, Berkeley, que desenvolupa aquests models. Es necessiten models de transistors precisos per a la simulació de circuits electrònics, que al seu torn són necessaris per al disseny de circuits integrats. A mesura que els dispositius es fan més petits cada generació de procés (vegeu la llei de Moore), es necessiten nous models per reflectir amb precisió el comportament del transistor.
Els simuladors analògics comercials i industrials (com ara SPICE) han afegit molts altres models de dispositius a mesura que la tecnologia avançava i els models anteriors es feien inexactes. Per intentar l'estandardització d'aquests models de manera que un conjunt de paràmetres de model es pugui utilitzar en diferents simuladors, es va formar un grup de treball de la indústria, la Compact Model Coalition, per triar, mantenir i promoure l'ús de models estàndard. Els models BSIM, desenvolupats a la UC Berkeley, són un d'aquests estàndards. Altres models recolzats pel consell són PSP, HICUM i MEXTRAM Arxivat 2014-12-28 a Wayback Machine.
Els models de transistors desenvolupats i mantinguts actualment per UC Berkeley són:
* BSIM-CMG (Common Multi-Gate),
* BSIM-IMG (Independent Multi-Gate), l'únic model publicat sense codi font (la publicació del qual està prevista per al 13 de juliol de 2021)
* BSIM-SOI (silici sobre aïllant),
* BSIM-BULK, abans BSIM6,
* BSIM4, utilitzat per a 0,13 μm a 20 nm nodes,
* BSIM3, un predecessor de BSIM4.

## Referències

* ↑ Sheu, Scharfetter; Ko, Jeng IEEE Journal of Solid-State Circuits, SC-22, 01-08-1987, pàg. 558–566.
* ↑ Sheu, B.J.; Scharfetter, D.L.; Ko, P.-K.; Jeng, M.-C. «BSIM: Berkeley short-channel IGFET model for MOS transistors». IEEE Journal of Solid-State Circuits, 22, 4, 01-08-1987, pàg. 558–566. DOI: 10.1109/JSSC.1987.1052773. ISSN: 1558-173X.
* ↑ «Compact Model Coalition (CMC)». Si2.org.
* ↑ Sheu, B.; Scharfetter, D.; Ko, P.; Jeng, M. «BSIM: Berkeley short-channel IGFET model for MOS transistors». BSIM: Berkeley short-channel IGFET model for MOS transistors, 1987. DOI: 10.1109/JSSC.1987.1052773.
* ↑ Dunga, Mohan Vamsi; Lin, Chung-Hsun; Niknejad, Ali M.; Hu, Chenming. BSIM-CMG: A Compact Model for Multi-Gate Transistors (en anglès). Boston, MA: Springer US, 2008, p. 113–153. DOI 10.1007/978-0-387-71752-4_3. ISBN 978-0-387-71752-4.
* ↑ «BSIM-CMG Model» (en anglès). BSIM Group, UC Berkeley.
* ↑ «BSIM-IMG Model» (en anglès). BSIM Group, UC Berkeley.
* ↑ «BSIM-SOI Model» (en anglès). BSIM Group, UC Berkeley.
* ↑ «BSIM-BULK Model» (en anglès). BSIM Group, UC Berkeley.
* ↑ «BSIM4 Model» (en anglès). BSIM Group, UC Berkeley.
* ↑ «BSIM3 Model» (en anglès). BSIM Group, UC Berkeley.
# Peter Karl Endress

Peter Karl Endress (nascut el 1942) és un botànic suís. Ha fet expedicions botàniques a Alemanya, Suïssa, Estats Units. Està casat amb la naturalista Mary E. Endress.
Es doctorà a la Universitat de Zúric el 1968. Ha estat director de l'Institut de Botànica Sistemàtica i Jardí Botànic de Zuric. Va publicar uns divuit noms de plantes. El 2010 va rebre la Medalla David Fairchild del jardí botànic National Tropical Botanical Garden de les illes de Hawaï.

## Algunes publicacions

* 2004. Structure and Relationships of Basal Relictual Angiosperms.
* 1999. Gynoecium Diversity and Systematics of the Basal Eudicots.
* 1986. «Reproductive Structures and Phylogenetic Significance of Extant Primitive Angiosperms»

## Referències

* ↑ «Index of Botanists» (en anglès). Harvard University Herbaria & Libraries. [Consulta: 3 juny 2020].
* ↑ «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
* ↑ «Garden honors Swiss scientist» (en anglès). The Garden Island, 06-02-2010 [Consulta: 3 juny 2020].
* ↑ «Structure and relationships of basal relictual angiosperms» (en anglès). Australian Systematic Botany, 17, 4, 2004, pàg. 343. DOI: 10.1071/SB04004. ISSN: 1030-1887.
* ↑ Endress, Peter K.; Igersheim, Anton «Gynoecium diversity and systematics of the basal eudicots» (en anglès). Botanical Journal of the Linnean Society, 130, 4, 01-08-1999, pàg. 305–393. DOI: 10.1111/j.1095-8339.1999.tb00528.x.
* ↑ Endress, Peter K. «Reproductive structures and phylogenetic significance of extant primitive Angiosperms» (en anglès). Plant Systematics and Evolution, 152, 1, 01-03-1986, pàg. 1–28. DOI: 10.1007/BF00985348. ISSN: 1615-6110.
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Bibliografia relacionada amb Peter Karl Endress» (en alemany). Al catàleg de la Biblioteca Nacional d'Alemanya.
# Crimson Star Media

Crimson Star Media és una empresa de responsabilitat limitada amb seu a l'estat de Geòrgia, Estats Units d'Amèrica. Es va fundar el 8 de maig de 2013 i es va dissoldre després de dos anys. a causa de l'ingrés a presó de l'administrador, Corey Maddox, a causa de trencar les condicions legals de la seua llibertat després d'haver sigut arrestat el 2008 per explotació infantil i tinença de material de pornografia infantil. La seua primera obra adquirida per a doblar-la fou la sèrie d'anime Hanbun no Tsuki ga Noboru Sora.

## Referències

* ↑ «CRIMSON STAR MEDIA, LLC». Bizapedia. [Consulta: 26 març 2016].
* ↑ «Crimson Star Media's Corey Maddox Sentenced to 1 Year in Prison». Anime News Network, 29-06-2013 [Consulta: 26 març 2016].
* ↑ «Crimson Star Acquires Looking Up at the Half-Moon Anime». Anime News Network, 29-06-2013 [Consulta: 26 març 2016].
# Minivet menut

El minivet menut (Pericrocotus cinnamomeus) és una espècie d'ocell de la família dels campefàgids (Campephagidae).

## Hàbitat i distribució

Habita boscos, manglars, matolls i horts des del nord, est i sud-est del Pakistan, cap a l'est, a través del nord, centre i est de l'Índia i, més cap al sud, al sud de l'Índia i Sri Lanka. Myanmar (excepte el nord-est), Tailàndia i Cambodja fins Laos i sud del Vietnam. Illes Andaman, Java i Bali.

## Referències

* ↑ «Minivet menut». Cercaterm. TERMCAT, Centre de Terminologia. Rev. 20/02/2021(català)
# Münchenstein

Münchenstein és un municipi del cantó de Basilea-Camp (Suïssa), situat al districte d'Arlesheim.

## Enllaços externs

* Münchenstein en Alemany, Francès o Italià al Diccionari històric de Suïssa.
* Web oficial del municipi (alemany)
# Distanciòmetre

El distanciòmetre, també conegut com a mesurador làser, és un instrument de mesura amb raig làser que calcula la distància (el més senzill) des de l'aparell fins al punt opac a què apuntem amb el mateix. El distanciòmetre es va crear per facilitar les mesures on un flexòmetre no podia arribar. Si la distància era molt llarga i no hi havia suport, es doblava o no era prou llarg.

## Referències

* ↑ «distanciòmetre | enciclopèdia.cat». [Consulta: 23 juliol 2018].

## Vegeu també

* Estadimetria
# BSS

BSS té els següents significats:
* Societat Botànica d'Escòcia (del seu nom en anglès Botanical Society of Scotland), associació professional dels botànics d'Escòcia
* Bevara Sverige Svenskt, moviment racista històric de Suècia
* Boeing Satellite Systems, empresa fabricant de satèl·lits artificials filial de Boeing
* Brahma Sphuta Siddhanta, tractat d'astronomia i matemàtiques escrit per Brahmagupta
* Escala de Bristol (del seu nom en anglès Bristol Stool Scale), taula mèdica per classificar els tipus de femta
* Televisió per satèl·lit (del seu nom en anglès Broadcasting Satellite Service), servei que ofereix senyal de televisió mitjançant satèl·lit de comunicacions
* Bolger Suspension System, sistema de suspensió de la motocicleta Plonker BLT fabricada per OSSA
* Base Station Subsystem, part del sistema de telecomunicacions GSM que permet la connexió dels terminals al sistema
* Basic Service Set, indentificació per a l'accés a una xarxa ad hoc
* Business Support System, conjunt de sistemes d'informació i recursos que ha d'oferir un operador de telefonia als seus clients
# Partit de Renovació Social (Angola)

El Partit de Renovació Social (portuguès Partido de Renovação Social, PRS) és un partit polític d'Angola, amb representació a l'Assemblea Nacional, fundat en 1990. Es basa principalment en el grup ètnic quioco (Chokwé). El partit es defineix com de centre-esquerra, amb ideologia federalista i progressista. El seu cap és Eduardo Kuangana.
Va participar per primer cop a les eleccions generals d'Angola de 1992, en les que va obtenir sis escons a l'Assemblea Nacional. En 1999 el partit passà un període de conflicte intern, en el que quatre diputats foresn expulsats.
El PRS va obtenir el 3,17% dels vots a les eleccions legislatives d'Angola de 2008 i aconseguí vuit escons dels 220 a l'Assemblea Nacional. Va obtenir bons resultats a les províncies de Lunda-Sud i Lunda-Nord, on va obtenir el segon lloc després del partit més votat, el MPLA.
A les eleccions legislatives d'Angola de 2012 la seva representació es va veure reduïda a tres escons.

### Resultats electorals

| Any | Líder | Vots | % | Escons | +/– | Posició | Govern |
| 1992 | Rui Pereira | 89,875 | 2.27% | 6 / 220 | Nou | 5è | Oposició |
| 2008 | Eduardo Kuangana | 204,746 | 3.17% | 8 / 220 | 2 | 3r | Oposició |
| 2012 | Eduardo Kuangana | 98,233 | 1.71% | 3 / 220 | 5 | 4t | Oposició |
| 2017 | Benedito Daniel | 92,222 | 1.35% | 2 / 220 | 1 | = 4t | Oposició |
| 2022 | Benedito Daniel | 71,351 | 1.14% | 2 / 220 | = | 3r | Oposició |

## Referències

* ↑ Terceiro maior partido angolano, PRS quer alargar influência nas eleições gerais - Deutsche Welle
* ↑ National Electoral Commission website (portuguès)
* ↑ Resultats per Lunda Sul Arxivat 2008-09-13 a Wayback Machine., CNE website (portuguès)
* ↑ Resultats per Lunda Norte Arxivat 2008-09-09 a Wayback Machine., CNE website (portuguès)
* ↑ MPLA perdeu 16 deputados e UNITA dobra representação para 32 - DN Globo.
# 11 Harrowhouse

11 Harrowhouse és una pel·lícula thriller de comèdia britànica DeLuxe Color dirigida per Aram Avakian i protagonitzda per Charles Grodin, Candice Bergen, James Mason, Trevor Howard i John Gielgud en Panavision.
Fou adaptada per Charles Grodin basada en la novel·la de Gerald A. Browne amb un guió de Jeffrey Bloom. Fou feta als Estudis Pinewood i va ser filmat a Londres, Ragley Hall, Warwickshire i a l'estació de ferrocarril de Quainton Road. El director artístic Peter Mullins en va fer el muntatge. Fou projectada al Festival Internacional de Cinema de Sant Sebastià 1974.

## Sinopsi

A Anglaterra, ofereixen a un petit comerciant de diamants (Charles Grodin) inesperadament la possibilitat de supervisar la compra i el tall d'un diamant extremadament gros per rebre el nom del seu ric propietari (Trevor Howard). Quan li roben el diamant, li fan un xantatge a l'hora de treure un diamant més gros a «El Sistema», situat a l'11 Harrowhouse Street, a la ciutat de Londres amb l'ajuda de la seva bella i adinerada promesa (Candice Bergen). La figura clau del robatori, però, és l'home interior, Watts (James Mason) que treballa a la volta d'El Sistema. Watts s'està morint de càncer i vol deixar la seva família econòmicament segura.
Tot i que "El Sistema" té una elaborada xarxa de defenses i alarmes contra els intrusos, el robatori es fa a la nit. Els lladres van accedir al terrat des d'una propietat contigua i van enfilar una canonada cap avall per un conducte a la volta, on Watts fa servir un aspirador per xuclar milers de diamants bruts dels calaixos. Els lladres se'n van abans que es descobreixi el robatori i, quan es troba a la cambra cuirassada, Watts diu que ha menjat les joies. Abans que pugui confessar, Watts deliberadament s'empassa verí i mor a l'11 Harrowhouse Street. La majoria del botí està enterrat en formigó per evitar que inundi el mercat.

## Repartiment

* Charles Grodin - Howard R. Chesser
* Candice Bergen - Maren Shirell
* James Mason - Charles D. Watts
* Trevor Howard - Clyde Massey
* John Gielgud - Meecham, el cap d'El Sistema
* Helen Cherry - Lady Bolding
* Peter Vaughan - Coglin
* Cyril Shaps - Wildenstein
* Leon Greene -Toland
* Jack Watson - Miller
* Jack Watling - Fitzmaurice
* Clive Morton - Sir Harold
* Larry Cross - Whitman

## Crítiques

La revista Variety no va ser engrescat pel film: «Grodin embolica la pel·lícula amb una actuació tímida poc efectiva, i la embolcalla amb una veu en off catatònica que se suposa que és divertida»i «els papers de Howard i Mason es troben a prop de la vergonya».

## Versions

N'existeixen dues versions: amb i sense un comentari retrospectiu del personatge de Grodin, H.R. Chesser. La versió sense comentaris es reprodueix amb dos títols alternatius, Anything for Love o Fast Fortune. Cap de les dues versions es va emetre sovint a televisió. La pel·lícula es va estrenar a LaserDisc per Fox Video.

## Referències

* ↑ 11 Harrowhouse a pinewoodgroup.com
* ↑ Pel·lícules a la selecció de 1974 al web del Festival
* ↑ «11 Harrowhouse». Variety, 01-01-1974.
# Cueretú

El cueretú (curetu) és una llengua extingida parlada a la conca de l'Amazones. Hom la sol classificar entre les llengües tucanes, però altres lingüistes la consideren com a no classificada degut a l'escassetat de dades.

## Referències

* ↑ «Kueretu». Glottolog 4.3, 2020.